Verkragtingsvraag: Matrieks was "onvoorbereid" | Maroela Media
Umalusi, die eksterne Raad op Gehalteversekering, wat die vraestel goedgekeur het, het gesê dramatiese kuns is 'n vak wat ten doel stel om leerlinge toe te rus deur hulle gedagtes vry te maak van skynheiligheid en vooroordeel. "Die feit dat sommige leerlinge deur dié vraag aanstoot geneem het, beteken dat die uitkoms van die vak nie behaal is nie," het Lucky Ditaunyane, woordvoerder vir Umalusi, gesê.
Sommige leerlinge, onderwysers en ouers was ontsteld oor 'n vraag wat matrieks moes beantwoord in die drama-vraestel. Die leerlinge moes simbolies die verkragting van 'n baba uitbeeld deur van 'n brood en 'n besemstok gebruik te maak. Die vraag is gebaseer op Lara Foot Newton se verhoogstuk, "Tshepang", wat op ware gebeure gebaseer is.
Ditaunyane sê Umalusi se vakkundiges is sensitief vir kwessies van nasionale beswaar soos verkragting, geweld en mishandeling. "Dit is ook belangrik om in ag te neem dat grootse dramatiese werk kontekstueel, histories en sosiaal relevant moet wees."
Die departement van basiese onderwys het vroeër in 'n verklaring gesê hy oorweeg om die eksamenvraag uit te sluit. "Die departement sal 'n proefsteek doen van antwoordstelle van leerders regoor die nege provinsies, om te bepaal of daar enige benadeling vir die kandidate was. Indien daar bewyse is dat kandidate deur die vraag geraak is, dan sal die vraag uitgesluit word."
Praat soos julle wil, probeer dit regverdig soos julle wil – DIS ONVANPAS EN WALGLIK om te verwag dat kinders (al is hulle graad 12 leerlinge) so 'n vraag moet beantwoord. NIKS te doen met onvoorbereid.
Is dit hoe siek die land geword het. AbsolutE skande om dit uit te beeld as "kuns". Die kuns le in hoeveel mense wegkom met dit.
Skokkend!!!! Dankie Vader, my kinders is klaar met skool.
Ja dit is skokkend,dat daar so n eksamen vraag,vir matrieks was,,wat reeds hierdie land waarin ons moet bly,elkedag moet aanhoor,hoe klein kindertjies verkrag word.
Die person wat sulke vrae vir ons matrieks opgestel het,is siek,en is skokkend.
Stel voor dat alle matrieks punte sal kry vir daardie siek vraag.
Dit is soos die agtergeblewenes weens apartheid in die land grootword en elke dag ondervind. Hulle is nie bevoorreg soos die blankes om nie daaraan blootgestel te word nie.